**Ministru kabineta rīkojuma projekta “Par Ārlietu ministrijai piešķirto finansējumu Latvijas Republikas pastāvīgās pārstāvniecības Eiropas Savienībā ēkas *Avenue des Arts 23*, Briselē, Beļģijas Karalistē nomai un uzturēšanai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu Ārlietu ministrijas nomātā nekustamā īpašuma *Avenue des Arts* *23*, Briselē, Beļģijas Karalistē apsaimniekošanas izdevumu apmaksu atbilstoši faktiskajai situācijai, nepieciešams veikt izmaiņas nomas līguma nosacījumos atbilstoši aktualizētajam apsaimniekošanas plānam no 2020.gada 1.janvāra. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ārlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārlietu ministrija un valsts akciju sabiedrību “Valsts nekustamie īpašumi” (turpmāk – kapitālsabiedrība) 2009. gada 23. februārī noslēdza nomas līgumu par nekustamā īpašuma  *Avenu des Arts* 23, Briselē nomu, kurā atrodas Latvijas Republikas pastāvīgā pārstāvniecība Eiropas Savienībā (turpmāk – pārstāvniecība), kas ir spēkā līdz 2028. gada 31. decembrim. 2005. gadā Ārlietu ministrija iegādājās minēto nekustamo īpašumu pārstāvniecības vajadzībām, ierakstot to zemesgrāmatā un reģistrējot uz Latvijas valsts vārda Ārlietu ministrija personā. 2007. gadā nekustamais īpašums tika nodots Finanšu ministrijai valdījumā (kapitālsabiedrības pārvaldīšanā) un reģistrēts uz Latvijas valsts vārda Finanšu ministrijas personā, lai vēlāk to ieguldītu kapitālsabiedrības pamatkapitālā. 2008. gadā nekustamais īpašums tika ieguldīts kapitālsabiedrības pamatkapitālā. 2015. gadā kapitālsabiedrība ieguva nekustamā īpašuma pilnīgas īpašumtiesības, reģistrējot to Beļģijas Karalistes zemes reģistrā uz sava vārda.  Saskaņā ar Ministru kabineta 2008. gada 24. septembra rīkojumu Nr. 572 “Par finansējuma piešķiršanu Ārlietu ministrijai Latvijas Republikas pastāvīgās pārstāvniecības Eiropas Savienībā Ēkas Beļģijas Karalistē, Briselē, Avenue des Arts 23, telpu nomas maksas izdevumu segšanai” Ārlietu ministrijai, pamatojoties uz kapitālsabiedrības veiktajiem detalizētajiem aprēķiniem, piešķīra finansējumu ilgtermiņa saistībām 662 162 *euro* gadā, lai segtu kapitālsabiedrības izdevumus, kas saistīti ar pārstāvniecības telpu nomas maksu, tajā skaitā uzturēšanu un apsaimniekošanu, kā arī komunālajiem maksājumiem.  Valsts kontrole savā revīzijas ziņojumā “Par Ārlietu ministrijas 2014. gada pārskata sagatavošanas pareizību” norādīja, ka Ārlietu ministrija neveic apsaimniekošanas izdevumu apmaksu atbilstoši faktiskajiem izdevumiem un nenodrošina budžeta līdzekļu efektīvu un ekonomisku izlietošanu atbilstoši paredzētajiem mērķiem, sniedzot ieteikumu Ārlietu ministrijai rosināt grozījumus tiesību aktos.  Ieteikuma ieviešanai Ārlietu ministrija uzsāka sarunas ar kapitālsabiedrību, lai rastu vienotu izpratni par nomas maksas aprēķina metodiku un atbildību sadalījumu. Pamatojoties uz Ārlietu ministrijas lūgumu, kapitālsabiedrība ir aktualizējusi apsaimniekošanas pasākumu plānu, t.i., no saviem pienākumiem izslēdzot komunālo pakalpojumu piegādes nodrošināšanu un tos pakalpojumus, kurus jau sākotnēji saskaņā ar pilnvarojuma līgumu faktiski ir nodrošinājusi pārstāvniecība. Atbilstoši veiktajām izmaiņām apsaimniekošanas pasākumu plānā un Ārlietu ministrijas budžetā šim mērķim paredzētā finansējuma ietvaros, kapitālsabiedrība 2019.gada 10.jūnijā iesniedza Ārlietu ministrijai precizēto nomas maksas aprēķinu no 2020. gada 1. janvāra– 32  196,44 *euro* mēnesī, 386 357,19 *euro* 12 mēnešos (skat. Anotācijas pielikumu).  Lai iekļautos esošā budžeta ietvaros, uzkrājumu komponente (N) ir aprēķināta 70 317,01 *euro* apmērā, tādējādi ar esošo uzkrājumu apjomu ir nepietiekami, lai plānveidīgi veiktu visus nepieciešamos ēkas atjaunošanas darbus. Līdz ar to uzkrājumu apjoms tiks izlietots prioritāro remontdarbu veikšanai, konsultējoties ar nomnieku, kā arī avārijas remontdarbu veikšanu sistēmām, kuras vairs nefunkcionē. Vienlaikus Ārlietu ministrija ir veikusi aprēķinus par savā atbildībā esošajām pozīcijām un saskaņā ar aktuālajiem pārstāvniecības noslēgtajiem līgumiem ar pakalpojumu sniedzējiem tas veido 275 800 *euro* gadā (skat. Anotācijas pielikumu).  Lai veiktu izmaiņas nomas līguma nosacījumos, ir nepieciešams atcelt Ministru kabineta 2008. gada 24. septembra rīkojumu Nr. 572 “Par finansējuma piešķiršanu Ārlietu ministrijai Latvijas Republikas pastāvīgās pārstāvniecības Eiropas Savienībā Ēkas Beļģijas Karalistē, Briselē, Avenue des Arts 23, telpu nomas maksas izdevumu segšanai” un izdot jaunu Ministru kabineta rīkojumu atbilstoši faktiskajai situācijai, nosakot Ārlietu ministrijas budžetā šim mērķim paredzētā finansējuma sadalījumu saskaņā ar aktualizēto apsaimniekošanas plānu. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija un valsts akciju sabiedrība “Valsts nekustamie īpašumi” |
| 4. | Cita informācija | Nav |

|  |  |
| --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | |
|  | Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 662 162 | 0 | 662 162 | -4 | 662 162 | -4 | -4 |
| 2.1. valsts pamatbudžets | 662 162 | 0 | 662 162 | -4 | 662 162 | -4 | -4 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 4 | 0 | 4 | 4 |
| 3.1. valsts pamatbudžets | 0 | 0 | 0 | 4 | 0 | 4 | 4 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Informācija par kapitālsabiedrības un Ārlietu ministrijas izmaksu sadalījumu ir norādīta anotācijas pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Ārlietu ministrija precizēs ilgtermiņa saistības apmēru pasākumam “Latvijas Republikas Pastāvīgās pārstāvniecības Eiropas Savienībā ēkas Beļģijas Karalistē uzturēšana” (budžeta apakšprogrammā 01.04.00 “Diplomātiskās misijas ārvalstīs”) atbilstoši jaunajam līgumam ar kapitālsabiedrību. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts neietekmē spēkā esošo tiesību normu sistēmu |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts nav saistīts ar Latvijas Republikas starptautiskajām saistībām |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošina Ārlietu ministrija un valsts akciju sabiedrība “Valsts nekustamie īpašumi” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija, reorganizācija vai jaunu institūciju izveide. |
| 3. | Cita informācija | Nav |

Ārlietu ministrs E. Rinkēvičs

Ķikste 67015946

Sintija.Kikste@mfa.gov.lv